**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 01 februarie 2024**

Ca urmare a solicitării de emitere a acordului de mediu adresată de COMUNA JOSENII BÂRGĂULUI, cu sediul în localitatea Josenii Bârgăului, str. Principală, nr. 153, comuna Josenii Bârgăului, județul Bistrița-Năsăud, pentru proiectul:**„Extindere rețea apă, apă uzată menajeră, în localitatea Josenii Bârgăului, comuna Josenii Bârgăului, județul Bistrița-Năsăud”**,propus a fiamplasat în localitatea Josenii Bârgăului, str. Cartierului, str. Frizerului, str. Arțarilor, comuna Josenii Bârgăului, județul Bistrița-Năsăud,înregistrată la Agenţia pentru Protecţia Mediului Bistriţa-Năsăud cu nr. 10325/22.08.2023, ultima completare cu nr. 1229/01.02.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 31.01.2024, **că proiectul**: **„Extindere rețea apă, apă uzată menajeră în localitatea Josenii Bârgăului, comuna Josenii Bârgăului, județul Bistrița-Năsăud”**,propus a fiamplasat în localitatea Josenii Bârgăului, str. Cartierului, str. Frizerului, str. Arțarilor, comuna Josenii Bârgăului, județul Bistrița-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 13, lit. a) orice modificări sau extinderi, altele decât cele prevăzute la pct. 24 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Proiectul propus **intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat în vecinătatea sitului Natura 2000 ROSCI0051 Cușma.

Proiectul propus **intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Josenii Bârgăului, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

**a) dimensiunea și concepția întregului proiect**:

*Reţeaua de canalizare propusă este de 1165 metri, din care:*

*- str. Cartierului, L total = 477 m, realizată din PVC DN 250 SN8;*

*- str. Frizerului, L total = 377 m, realizată din PVC DN 250 SN8;*

*- str. Arțarilor, L total = 311 m, realizată din PVC DN 250 SN8;*

*Reţeaua de apă pe str. Arțarilor: L = 143 m, realizată din PEHD DN 63 PN10.*

*Cămine de colectare apă uzată - 27 buc.*

*Cămine de vizitare apă - 2 buc.*

*Proiectul va ocupa temporar suprafața S = 1953 m2 (0,1953 ha).*

*Suprafața ocupată definitiv (cămine) S**= 49,5 m2 (0,00495 ha).*

*De extinderea rețelelor de alimentare cu apă, respectiv canalizare apă uzată menajeră, vor beneficia 200 locuitori.*

*În vecinătatea amplasamentului sunt curți, construcții, gospodării și grădini.*

*Proiectul se va amplasa în trama străzilor. Pentru implementarea proiectului nu sunt necesare suprafețe suplimentare.*

***b) cumularea cu alte proiecte existente si/sau aprobate****:*

*- în zona amplasamentului analizat este prevăzut proiectul de modernizare a străzilor. Acest proiect se va realiza după finalizarea proiectului analizat. Proiectul nu este în relație cu alte proiecte.*

***c) utilizarea resurselor naturale, în special a solului, a terenurilor, a apei şi a biodiversităţii****:*

*Terenul pe care se va realiza proiectul se află în trama drumului, va fi ocupată temporar o suprafață de 0,1953 ha, iar definitiv va fi ocupată o suprafață de 49,5 m2. Apa ce va fi utilizată la extinderea rețelei de apă va fi din sistemul de alimentare cu apă al localității. Biodiversitatea nu va fi afectată.*

*La realizarea proiectului se va utiliza piatră spartă, nisip și agregate minerale (în compoziția betonului).*

*Materii prime și auxiliare:*

|  |  |  |  |  |
| --- | --- | --- | --- | --- |
| Materii prime si materiale | Destinație | Proveniența | Mod de depozitare | Periculozitate |
| *Conductă PVC DN 250 SN8 L = 1165 m* | *Rețea canalizare* | *Agent economic autorizat* | *Vrac în organizarea de șantier* | *Nepericulos* |
| *Conducta PEHD DN 63,PN10 L=143 m* | *Rețea alimentare cu apă* | *Agent economic autorizat* | *Vrac în organizarea de șantier* | *Nepericulos* |
| *Cămine din beton 33 buc.* | *Rețele alimentare cu apă și canalizare ape uzate menajere* | *Agent economic autorizat* | *Vrac în organizarea de șantier* | *Nepericulos* |
| *Fitinguri* | *Îmbinări conducte* | *Agent economic autorizat* | *Vrac în magazie, în organizarea de șantier* | *Nepericulos* |
| *Motorină* | *Pentru funcționarea utilajelor folosite pe amplasament* | *De la stațiile de distribuție a carburanților* | *Nu se depozitează combustibili pe amplasament* | *Periculos* |
| *Ulei hidraulic* | *Pentru funcționarea utilajelor folosite pe amplasament* | *De la distribuitori specializați* | *Nu se depozitează ulei hidraulic pe amplasament* | *Periculos* |
| *Ulei de motor* | *Pentru funcționarea utilajelor folosite pe amplasament* | *De la distribuitori specializați* | *Nu se depozitează ulei de motor pe amplasament* | *Periculos* |

**d) cantitatea şi tipurile de deşeuri generate/gestionate**:

*Tipuri şi cantităţi estimate de deşeuri generate în etapa de execuţie:*

*- pământ și pietre din săpătură - cod 17 05 04 - circa 3900 m3 va fi refolosit la umplerea tranșeei și refacerea amplasamentului;*

*- ambalaj PET (bidoane de la apa potabilă) - cod 15 01 02 - circa 5 kg, se vor recircula, iar în cazul deteriorării se vor colecta în big-bags și se vor valorifica prin agent economic;*

*- nisip și pământ contaminat cu produse petroliere - cod 17 05 03\* - nu poate fi cuantificat (poate rezulta numai în cazul pierderilor accidentale, nu se poate estima cantitativ), se va depozita în container metalic și va fi evacuat de către agent economic specializat;*

*- deșeul menajer - cod 20 03 01 - circa 1 m3, se va colecta în pubelă şi va fi eliminat de firma de salubrizare;*

**e) poluarea şi alte efecte negative:**

*Factorul de mediu APĂ:*

*- în perioada de construire rezultă ape uzate menajere; aceste ape se vor colecta în rezervorul toaletei ecologice;*

*- în perioada de funcționare apele uzate menajere colectate vor fi conduse în colectorul principal din localitate și conduse în stația de epurare a municipiului Bistrița;*

*Factorul de mediu AER:*

*- în perioada de implementare a proiectului sursele de poluare vor fi reprezentate de lucrările de săpare a tranșeei (pulberile care rezultă din operația de excavare) și de utilajele și mijloacele de transport de la care vor rezulta gaze de eşapament (pulberi, SO2, NO, si CO);*

*- în perioada de funcţionare a proiectului nu vor rezulta poluanți;*

*Factorul de mediu ZGOMOT:*

*- principalele surse de zgomot şi vibratii în timpul perioadei de construcţie a proiectului sunt utilajele de construcţie şi autovehiculele;*

*- în perioada de funcționare a obiectivului nu vor fi surse de zgomot;*

*Factorul de mediu SOL:*

*- în perioada de realizare a investiției solul și subsolul pot fi afectate ca urmare a săpăturilor pentru tranșee;**pierderi accidentale de produse petroliere de la utilajele folosite pe amplasament; depozitarea necontrolată a deșeurilor rezultate;*

*- în perioada de funcționare a investiției, posibile defecțiuni la rețeaua de canalizare;*

*Factorul de mediu BIODIVERSITATE:*

*- proiectul este amplasat în intravilanul localitații Josenii Bârgaului, distanța cea mai mică față de limita sitului Natura 2000 ROSCI0051 Cuşma este, de la capătul străzii Frizerului, circa 240 m. Distanța de la amplasamentul celorlalte străzi (limita estică a celor două tronsoane a străzii Arțarilor și strada Compozitorilor), este cuprinsă între 300 și 400 m.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:***

*- impactul indus în perioada de realizare a investiției asupra calității aerului va fi local, negativ nesemnificativ, de magnitudine redusă, se va manifesta pe perioadă limitată, reversibil;*

*- cantitatea de poluanți emiși în atmosferă (gazele cu efect de seră) nu este în masură a influența clima;*

***g)******riscurile pentru sănătatea umană (de ex., din cauza contaminării apei sau a poluării atmosferice):***

*În perioada de realizare a investiției propuse prin prezentul proiect, pot apărea o serie de forme de impact asupra populației din vecinătatea amplasamentului datorate următoarelor: transportul și manipularea țevilor de PVC, a conductei de PE și a căminelor pot cauza disconfort prin zgomot iar lucrările de săpătură pot crea un disconfort și perturbarea traficului rutier în punctele de lucru.*

**2. Amplasarea proiectelor:**

**2.1** **utilizarea actuală şi aprobată a terenurilor:**

*- conform Certificatului de Urbanism nr. 43/16.08.2023, emis de Primăria Comunei Josenii Bârgăului, valabil 24 luni, terenul are destinația de drumuri comunale;*

**2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:**

*-**nu se vor exploata resurse naturale; biodiversitatea nu va fi afectată;*

**2.3****capacitatea de absorbţie a mediului natural, acordându-se o atenţie specială următoarelor zone:**

a) zone umede, zone riverane, guri ale râurilor: *proiectul va fi amplasat pe un tronson de circa 18 m paralel cu malul râului Bistrita, la circa 15 m de acesta;*

b) zone costiere şi mediul marin: *proiectul nu este amplasat în zonă costieră sau mediu marin;*

c) zonele montane şi forestiere: *proiectul nu este amplasat în zonă montană și forestieră;*

d) arii naturale protejate de interes naţional, comunitar, internaţional: *proiectul nu este amplasat în arie naturală protejată de interes național, comunitar, internațional;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: *proiectul este amplasat în vecinatatea situl Natura 2000 ROSCI0051 Cuşma, cea mai mică distanță față de acesta fiind de 240 m;*

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: *proiectul nu este amplasat într-o astfel de zonă;*

g) zonele cu o densitate mare a populației*:*

*- proiectul nu este amplasat într-o zonă cu densitate mare a populației;*

h) peisaje şi situri importante din punct de vedere istoric, cultural sau arheologic:

*- proiectul nu este amplasat în peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

*- impactul se manifestă în local în punctele de lucru în care se realizează proiectul;*

**b) natura impactului:**

*- impact direct, pe termen scurt se va produce asupra aerului, a solului şi subsolului;*

*- impact indirect, pe termen scurt, datorat zgomotului, vibrațiilor, gazelor de eșapament, pulberilor, va fi negativ nesemnificativ, limitat în timp, reversibil;*

*- impactul secundar pozitiv, se va manifesta asupra populației, solului și subsolului;*

**c) natura transfrontalieră a impactului:**

*- proiectul nu este amplasat în apropierea zonei de frontieră, nu rezultă poluanți care să se dispersează până la zona frontierei;*

**d) intensitatea şi complexitatea impactului:**

*- impactul este redus și se manifestă asupra factorului de mediu aer, sol, zgomot;*

**e) probabilitatea impactului:***- probabilitatea de apariție a impactului asupra factorilor de mediu aer și sol, în perioada de executie este 100%, în perioada de funcționare este 0%.*

*- probabilitatea de apariție a impactului asupra biodiversității este 0%;*

**f) debutul, durata, frecvenţa şi reversibilitatea preconizate ale impactului:**

*- impactul va debuta la începerea lucrărilor și se va manifesta pe o perioadă de 3 luni;*

*- impactul nu va fi continuu, frecvența de producere va fi variabilă (în funcţie de programul de execuţie) și va fi reversibil;*

**g) cumularea impactului cu impactul altor proiecte existente şi/sau aprobate:**

*- proiectul analizat nu va produce impact cumulat asupra factorilor de mediu, implicit asupra ANPIC;*

**h) posibilitatea de reducere efectivă a impactului:**

*Pentru a preveni orice formă de afectare a râului Bistrița, implicit a ihtiofaunei protejate, se recomandă respectarea următoarelor reguli și măsuri:*

*- Se va respecta amplasamentul proiectului propus cu coordonatele stabilite.*

*- Gestionarea corespunzătoare a deşeurilor rezultate din sapătură. Se va urmări ca suprafaţa acoperită cu materialul din săpătură să fie cât mai redusă. Deşeurile se vor colecta selectiv şi vor fi valorificate/eliminate pe măsura generării. Se va ţine evidenţa tuturor categoriilor de deşeuri generate în perioada de construcție.*

*- Amestecul de pământ şi pietre rezultat de la săparea tranșeei se va depozita raţional astfel încât să fie acoperite suprafeţe cât mai mici de pământ şi se va utiliza la refacerea amplasamentului.*

*- Se vor respecta prevederile legale în domeniul mediului, în scopul evitării daunelor aduse mediului, biodiversităţii şi oamenilor.*

*- Este interzisă orice formă de recoltare, capturare, ucidere, distrugere sau vătamare a ihtiofaunei, dar şi deteriorarea sau distrugerea intenţionată a locurilor de reproducere, de creştere, de hibernare şi de odihnă ale acestora.*

*- Antreprenorul va instrui personalul care va executa lucrările asupra faptului că amplasamentul proiectului este situat în vecinatatea ariei naturale protejată ROSCI0051 Cușma, asupra importanţei desemnării acesteia, astfel încât să se asigure obiectivele de conservare a ariei.*

*- Se vor utiliza utilaje şi maşini de transport în bună stare de funcţionare şi în bune condiţii tehnice.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind amplasat în vecinătatea sitului Natura 2000 ROSCI0051 Cușma.*

*Proiectul este amplasat în intravilanul localitații Josenii Bârgaului, distanța cea mai mică față de limita sitului Natura 2000 ROSCI0051 Cuşma este de la capătul străzii Frizerului, circa 240 m. Prin specificul proiectului, lucrările se vor desfășura în trama străzii existente, zonă antropizată datorită activității citadine, zonă ce nu prezintă condiții de habitat pentru speciile cu valoare conservative.*

*În perioada de execuție impactul asupra habitatelor și speciilor prioritare va fi negativ nesemnificativ, având în vedere faptul că:*

*✓ obiectivul nu este în legătură directă cu speciile pentru care a fost declarat situl Cușma şi nu are efecte negative semnificative asupra acestuia;*

*✓ prin proiect nu va fi afectată suprafaţa nici unui habitat din cadrul sitului ROSCI0051 Cușma;*

*✓ nu se va fragmenta niciun habitat şi nu vor fi afectate speciile de interes comunitar pentru care a fost desemnat situl;*

*✓ realizarea proiectului nu conduce la o deteriorare semnificativă sau pierderea totală a unor habitate naturale de interes comunitar;*

*✓ proiectul nu afectează direct sau indirect zonele de rănire/reproducere/migraţie și nu va determina izolarea reproductivă a unei specii de interes comunitar sau a speciilor tipice care intră în compoziţia unui habitat de interes comunitar;*

*✓ proiectul nu are influenţă directă asupra ariei naturale protejate de interes comunitar, prin emisii în aer, folosire de resurse naturale ş.a.;*

*✓ proiectul nu implică tehnologii care să inducă risc de accidente, nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;*

*✓ nu s-au identificat pe amplasamentul proiectului sau în vecinătatea acestuia habitate naturale sau specii de interes comunitar, astfel că nu sunt afectate direct sau indirect zonele de hrănire, reproducere sau migrație a speciilor mai sus menționate, prin implementarea proiectului propus;*

*✓ proiectul propus nu va duce la o izolare reproductivă a unei specii de interes comunitar sau a speciilor tipice care intră în compoziția unui habitat de interes comunitar.*

*Prin implementarea proiectului și prin respectarea condițiilor de mediu stabilite, nu sunt afectate habitatele și speciile din zona, nici în timpul execuției lucrărilor, nici în perioada de exploatare a investiției. În consecință, lucrările propuse pentru realizarea investiției nu modifică și nu deteriorează cadrul natural al zonei.*

*Pentru proiect a fost emis de către Agenția Națională pentru Arii Naturale Protejate punctul de vedere nr. 613/08.11.2023, conform căruia proiectul nu este susceptibil de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare;*

*- conform Deciziei SEICA nr. 1/22.01.2024 emisă de SGA Bistrița-Năsăud, pentru proiectul propus nu este necesară elaborarea SEICA deoarece lucrările prevăzute vor avea doar impact local și nu determină modificări semnificative ale indicatorilor hidromorfologici, chimici și biologici raportat la corpul de apă.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*10. Se vor respecta măsurile şi condiţiile de realizare a proiectului în conformitate cu Avizul de gospodărire a apelor.*

*11. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și SC AQUABIS SA va solicita și obține revizuirea Autorizației de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Cornelia Vrăsmaş ing. Rus Paul

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |